IMISLab/GreekWikipedia huggingface dataset:
Πάολα Εγκόνου

Η Πάολα Εγκόνου είναι Ιταλίδα διεθνής αθλήτρια πετοσφαίρισης, η οποία αγωνίζεται ως διαγώνια στο Πρωτάθλημα της Ιταλίας με την ομάδα της Ιμόκο Βόλεϊ Κονελιάνο. Γεννήθηκε στην Τσιταντέλα της Ιταλίας, ενώ έχει καταγωγή από τη Νιγηρία. Ο πατέρας της είναι από το Λάγος και η μητέρα της από τη Μπενίν Σίτι.

 Ξεκίνησε να παίζει επαγγελματικά το 2013, σε ηλικία 15 ετών, με την ομάδα της Κλάμπ Ιτάλια. Το 2017 υπέγραψε συμβόλαιο με τη Βόλεϊ Νοβάρα, με την οποία κατέκτησε δύο Κύπελλα Ιταλίας, ένα Σούπερ Καπ Ιταλίας και ένα Κύπελλο Πρωταθλητριών Ευρώπης. Το 2019 μεταπήδησε στην πρωταθλήτρια Ιμόκο Βόλεϊ Κονελιάνο με την οποία έχει κερδίσει τρία Σούπερ Καπ Ιταλίας, δύο Κύπελλα Ιταλίας, ένα πρωτάθλημα Ιταλίας, ένα Κύπελλο Πρωταθλητριών Ευρώπης και ένα Παγκόσμιο Πρωτάθλημα Συλλόγων. Κλήθηκε για πρώτη φορά στην Εθνική Ομάδα της Ιταλίας το 2015, σε ηλικία 17 ετών, όπου και βοήθησε τη χώρα της να προκριθεί στους Ολυμπιακούς Αγώνες του 2016 στο Ρίο ντε Τζανέιρο . Με την εθνική ομάδα της Ιταλίας έχει κατακτήσει ασημένιο μετάλλιο στο Παγκόσμιο Γκραν Πρι της Ναντσίνγκ το 2017, ασημένιο μετάλλιο στο Παγκόσμιο Πρωτάθλημα της Ιαπωνίας το 2018, χάλκινο μετάλλιο στο Ευρωπαϊκό Πρωτάθλημα το 2019 και χρυσό μετάλλιο στο Ευρωπαϊκό Πρωτάθλημα το 2021, στο οποίο αναδείχθηκε πολυτιμότερη παίκτρια .
Ταγκό των μαύρων ίππων

Το Ταγκό των μαύρων ίππων (Black Knights' Tango), γνωστό επίσης ως Μεξικανική άμυνα (Mexican Defense) και Κέβιτζ–Τράικοβιτς άμυνα (Kevitz–Trajkovic Defense), είναι ένα άνοιγμα στο σκάκι το οποίο χαρακτηρίζεται από τις κινήσεις 1.δ4 Ιζ6 2.γ4 Ιγ6 (σε αλγεβρική σημειογραφία). Η θέση μπορεί να προκύψει και από μεταφορά, για παράδειγμα μετά από 1.γ4 Ιζ6, ή 1.δ4 Ιγ6, ή 1.γ4 Ιγ6.

 Το άνοιγμα προέρχεται από τη δεκαετία του 1920, όταν παιζόταν από τον Μεξικάνο γκρανμαίτρ Κάρλος Τόρρε Ρεππέτο (εξ ου και η ονομασία του ως «Μεξικανική άμυνα»). Επίσης, παιζόταν τότε από τον Αμερικανό μαιτρ Αλεξάντερ Κέβιτζ και αργότερα από τον Γιουγκοσλάβο μαιτρ Μιχαΐλο Τράικοβιτς (εξ ου και η ονομασία του ως «Κέβιτζ–Τράικοβιτς άμυνα»).Μετά από δεκαετίες στην αφάνεια, το άνοιγμα αναζωογονήθηκε από τον διεθνή μαιτρ Γκεόργκι Ορλώφ, ο οποίος δημοσίευσε ένα εγχειρίδιο και ένα βιβλίο για το άνοιγμα αυτό, το 1992 και το 1998 αντίστοιχα. Ο Ορλώφ μετονόμασε το άνοιγμα, εξηγώντας ότι: Αυτό το ανώνυμο άνοιγμα έχει ατονήσει και σπάνια παίρνει κάποια εύφημο μνεία. Ελπίζω να αλλάξει αυτό δίνοντας στην άμυνα ένα ελκυστικό όνομα· όπως, Ταγκό Μαύρων Ίππων!Τελικά ο Ορλώφ, το 1998 στο βιβλίο του, το έγραψε στη γενική ως «Ταγκό των μαύρων ίππων». Το 1925 ο Κάρλος Τόρρε το χρησιμοποίησε εναντίον του τότε Πρωταθλητή Σκακιού των Η.Π.Α. Φρανκ Τζέιμς Μάρσαλ και τον νίκησε σε επτά μόνο κινήσεις. Το άνοιγμα έμεινε στην αφάνεια για αρκετό καιρό, ώσπου ο Σοβιετικός γκρανμαίτρ Ανατόλι Λουτίκοβ το επανέφερε και πάλι στο προσκήνιο. Από το 1992, το άνοιγμα χρησιμοποιήθηκε από αρκετούς ισχυρούς γκρανμαίτρ, συμπεριλαμβανομένων των Βίκτωρ Μπολογκάν, Τζόελ Μπέντζαμιν, Λάρι Κρίστιανσεν και Άλεξ Γερμολίνσκι. Ο Άλεξ Γερμολίνσκι το αποτήλμησε ανεπιτυχώς εναντίον του Γκάρι Κασπάροφ το 1996 στην 32η Σκακιστική Ολυμπιάδα του Ερεβάν. Αν και αρκετά ασυνήθιστο, το «Ταγκό» βασίζεται σε μια ισχυρή θέση από ό,τι τα περισσότερα άλλα εκκεντρικά ανοίγματα, καθώς τα μαύρα αναπτύσσονται γρήγορα, έχουν μια ευέλικτη δομή πιονιών και είναι έτοιμα να αντεπιτεθούν στο κέντρο με 3...ε5, είτε με ...ε6 και ...δ5. Το άνοιγμα έχει κάποιες διακριτές βαριάντες, αν και συνήθως είναι αποτέλεσμα κάποιας μεταφοράς, μπορεί επίσης να μεταφερθει σε Ινδική άμυνα του βασιλιά, Μπογκοϊνδική άμυνα, Νιμζοϊνδική άμυνα, Άμυνα Τσιγκόριν, Σύστημα Ραγκοζίν, Καταλανικό άνοιγμα και Αγγλικό άνοιγμα. Το Ταγκό των μαύρων ίππων καταχωρήθηκε στην Εγκυκλοπαίδεια Σκακιστικών Ανοιγμάτων υπό τον κωδικό A50.Οι πιο κοινές βαριάντες του ανοίγματος είναι οι: 3.Ιζ3, που είναι η πιο συνηθισμένη κίνηση, καθώς αποτρέπει το 3...ε5. Υπάρχει βέβαια και η άποψη ότι η κίνηση δεν εμποδίζει το 3...ε5. 3.Ιγ3, που είναι η δεύτερη πιο δημοφιλής κίνηση των λευκών. 3.δ5, η οποία είναι μια φιλόδοξη κίνηση που παίζεται σπάνια. Αγγλόφωνα βικιβιβλία: Chess Opening Theory: Black Knights' Tango
Mélovin

Ο Κωνσταντίν Μικολάγιοβιτς Μποτσάροφ (Ουκρανικά: Костянти́н Микола́йович Бочаро́в, Ρωσικά: Константи́н Никола́евич Бочаро́в, γ. 11 Απριλίου 1997), γνωστός με το ψευδώνυμό του Mélovin (στυλιστικά ως MÉLOVIN), είναι Ουκρανός τραγουδιστής και τραγουδοποιός. Έγινε γνωστός μετά τη νίκη του στην έκτη σεζόν του X-Factor της Ουκρανίας. Εκπροσώπησε την Ουκρανία στη Eurovision 2018 με το τραγούδι "Under the Ladder".

 Ο Μποτσάροφ γεννήθηκε στην Οδησσό από τους Νικολάι Μποτσάροφ και Βαλεντίνα Μποτσάροβα. Έδειξε ενδιαφέρον για τη μουσική σε νεαρή ηλικία, και ως παιδί έπαιζε σε συναυλίες στο σχολείο του. Αργότερα άρχισε να παρακολουθεί μουσική σχολή, αλλά άφησε πριν αποφοιτήσει. Στη συνέχεια εγγράφηκε σε θεατρική σχολή, από την οποία αποφοίτησε. Ο Μποτσαρόφ είχε κάνει οντισιόν για το X-Factor της Ουκρανίας τρεις φορές, αλλά ποτέ δεν προχώρησε στην τηλεοπτική εκπομπή. Τελικά, πέρασε την ακρόασή του στην έκτη σεζόν του ριάλιτι το 2015. Προχώρησε μέσω του διαγωνισμού και τελικά ανακηρύχθηκε νικητής. Μετά την ολοκλήρωση του ριάλιτι, πήγε σε περιοδεία στην Ουκρανία μαζί με τους άλλους φιναλίστ της σειράς. Το 2016, κυκλοφόρησε το ντεμπούτο single του, "Ne odinokaya". Στις 17 Ιανουαρίου 2017, ο Bocharov αναγγέλθηκε ως ένας από τους 23 ανταγωνιστές του Vidbir 2017, την ουκρανική εθνική επιλογή για τον διαγωνισμό τραγουδιού της Eurovision 2017, με το τραγούδι "Wonder". Ο Μποτσάροφ αγωνίστηκε στο τρίτο ημιτελικό στις 18 Φεβρουαρίου 2017, όπου βγήκε δεύτερος και προκρίθηκε στον τελικό ως ένας από τους δύο καλύτερους. Στον ημιτελικό, έλαβε το μεγαλύτερο ποσό βαθμών από το ουκρανικό κοινό, αλλά κατέλαβε μόνο την τέταρτη θέση με την κριτική επιτροπή που αποτελείται από τους Konstantin Meladze, Jamala και Andriy Danylko. Ο τελικός πραγματοποιήθηκε στις 25 Φεβρουαρίου 2017. Ο Bocharov κατέλαβε την τρίτη θέση, αφού έλαβε και πάλι το μεγαλύτερο αριθμό βαθμών από το ουκρανικό κοινό, αλλά η κριτική επιτροπή τον κατέταξε προτελευταίο.Το επόμενο έτος, ο Bocharov επιβεβαίωσε την επιστροφή του στον Vidbir στις 16 Ιανουαρίου 2018 αφού επιβεβαιώθηκε ως μία από τις 18 συμμετοχές του Vidbir 2018 με το τραγούδι "Under the Ladder". Αγωνίστηκε στο δεύτερο ημιτελικό στις 17 Φεβρουαρίου 2018, όπου κατάφερε να τερματίσει ως ένας από τους τρεις κορυφαίους, τοποθετώντας πρώτα το υψηλότερο ποσό τηλεόρασης από το ουκρανικό κοινό και το δεύτερο υψηλότερο ποσό από τη κριτική επιτροπή που αποτελείται από τη Τζαμάλα, τον Δανύλκο και τον Ευγένιο Φιλάτοφ. Κέρδισε τον τελικό στις 24 Φεβρουαρίου και τώρα θα εκπροσωπήσει την Ουκρανία στο διαγωνισμό τραγουδιού της Eurovision 2018. Face to Face Play This Life (2014) Ты, ты, ты (2015) Не одинокая (2016) На взлёт (2016) Wonder (2016) Unbroken (2017) Hooligan (2017) Шлях (2017) Under The Ladder (2018) That's Your Role (2018) З тобою, зі мною, і годі (2018) Dope (Lady Gaga cover) (2014) На взлёт (2016) Hooligan (2017) Under The Ladder (2018)
Ευτόκιος ο Ασκαλωνίτης

Ο Ευτόκιος ο Ασκαλωνίτης (περ. 480 – περ. 540 μ.Χ.) υπήρξε αρχαίος Έλληνας μαθηματικός, που ασχολήθηκε κυρίως με τη γεωμετρία. Σχολίασε πολλές μελέτες του Αρχιμήδη και του Απολλώνιου.

 Λίγα γνωρίζουμε για τον Ευτόκιο. Διετέλεσε μαθητής του Αμμωνίου και του αρχιτέκτονα και μηχανικού Ισιδώρου του Μιλησίου. Συνέταξε σχόλια πάνω σε μαθηματικές μελέτες του Αρχιμήδη και του Απολλώνιου. Μερικά από τα έργα του διασώθηκαν: Σχόλια «Περί κώνων (κωνικών τομών)» του Απολλώνιου, σε 4 βιβλία Σχόλια στο «Περί κωνοειδέων και σφαιροειδέων» του Αρχιμήδη Σχόλια στο «Τετραγωνισμός παραβολής» του Αρχιμήδη Σχόλια στα δύο βιβλία «Περί επιπέδων ισορροπιών ή κέντρα βαρών επιπέδων ή Μηχανικά» του Αρχιμήδη.Τα σχόλιά του στο παραπάνω έργο του Απολλωνίου ο Ευτόκιος τα αφιέρωσε στον συμμαθητή του Ανθέμιο τον Τραλλιανό, τον κατασκευαστή (μαζί με τον Ισίδωρο) της Αγίας Σοφίας στην Κωνσταντινούπολη. Η εργασία του Ευτόκιου υπήρξε πολύτιμη, αφού με αυτόν τον τρόπο διέσωσε μεγάλο μέρος των έργων του Αρχιμήδη που είναι γνωστά σήμερα. Τα σχόλια του Ευτοκίου συμπεριλήφθηκαν στις πλήρεις εκδόσεις του Αρχιμήδη και του Απολλωνίου και είναι πολύ χρήσιμα στη διευκόλυνση της κατανοήσεως του Αρχιμήδη. Επιπλέον, μας πληροφορούν για τα μαθηματικά συγγράμματα που χάθηκαν. Στον Ευτόκιο αποδίδεται και ερμηνεία της «Μαθηματικής Συντάξεως» του Πτολεμαίου. Boyer, Carl Benjamin (1991). A History of Mathematics (Δεύτερη έκδοση). John Wiley & Sons, Inc. ISBN 0471543977. Νέα Ελληνική Εγκυκλοπαίδεια «Χάρη Πάτση», τόμος 13 (1971), σελ. 22
Εδωμίτες

Η Ιδουμαία ήταν ιστορική περιοχή κατοικημένη από Σημίτες, ευρισκόμενη νότια της Ιουδαίας και της Νεκράς Θάλασσας. Αναφέρεται στη Βίβλο ως Βασίλειο του Εδώμ, την 1η χιλιετία π.Χ. (Εποχή του Σιδήρου), ενώ στην Κλασική Αρχαιότητα, το όνομα "Ιδουμαία" χρησιμοποιείτο για μια μικρότερη έκταση γης στην ίδια περιοχή. Οι κάτοικοί της, οι Εδωμίτες ή Ιδουμαίοι, ήταν αρχαίος λαός, νότιοι γείτονες των Μωαβιτών. Η χώρα τους, το Βασίλειο του Εδώμ, εκτεινόταν κυρίως ανατολικά της Αραβά. Σύμφωνα με τις Εβραϊκές Γραφές, ήταν απόγονοι του Ησαύ, ο οποίος ήταν αδελφός του Ιακώβ (Ισραήλ) και γιος του Ισαάκ. Το όνομα Εδώμ από το οποίο προέρχεται το όνομα "Ιδουμαία", σημαίνει κόκκινος στα Εβραϊκά, και ήταν το παρατσούκλι του Ησαύ, λόγω του κοκκινωπού του χρώματος.

 Οι Εδωμίτες, όπως οι Μωαβίτες, αρνήθηκαν το πέρασμα του λαού του Ισραήλ από τις περιοχές τους κατά την εποχή της εποίκησης - κατάκτησης, της υπό τον Γιαχβέ, όπως υποστήριζαν, «Υποσχεμένης Γης», στη Χαναάν. Έτσι, οι Εδωμίτες συνέχισαν να συμπεριφέρονται εχθρικά προς τους εισβολείς Ισραηλίτες. Τον 6ο αιώνα π.Χ., μετά την πτώση της Ιερουσαλήμ, πολλοί εξ αυτών μετανάστευσαν στη Νότια Ιουδαία και στους επόμενους αιώνες τούς ακολούθησαν και άλλοι, όταν τα εδάφη τους έγιναν τμήμα του Βασιλείου των Ναβαταίων. Έτσι, η νότια Ιουδαία κατέληξε να ονομάζεται Ιδουμαία (Α΄ Μακκαβαίων 4:29, 5:65) και οι κάτοικοι Ιδουμαίοι (Ευαγγέλιο Μάρκου 3:8). Οι Ηρώδεις που κυβερνούσαν την Παλαιστίνη στην εποχή της Καινής Διαθήκης ήταν Ιδουμαίοι. David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.660.
Κάπου σε ξέρω

Κάπου Σε Ξέρω είναι ο τίτλος μιας ελληνικής μαύρης κωμικής τηλεοπτικής σειράς που προβλήθηκε από τους τηλεοπτικούς δέκτες του Mega Channel τη σεζόν 2001-2002. Το σενάριο υπέγραψαν η Σάρα Γανωτή και ο Νίκος Σταυρακούδης, ενώ τη σκηνοθεσία ανέλαβε η Πηνελόπη Κροντηροπούλου σε παραγωγή της εταιρείας Studio ATA. Η προσέγγιση του ζητήματος της επέμβασης επαναπροσδιορισμού φύλου που πραγματεύεται η σειρά γίνεται μέσω κωμικών καταστάσεων, ωστόσο αποτέλεσε θέμα ζήτησης κατά τη περίοδο της πρώτης προβολής της σειράς από τα μέσα μαζικής ενημέρωσης της εποχής. Τους δύο πρωταγωνιστικούς ρόλους της σειράς ερμηνεύουν η Μαρία Καβογιάννη και η Καίτη Κωνσταντίνου.

 Ο Κώστας Καρλάτος (Νίκος Νίκας) είναι φιλόλογος και παντρεμένος με τη πρώην τηλεπαρουσιάστρια και νυν βουλευτή, Ρένα Αναστασοπούλου Καρλάτου (Μαρία Καβογιάννη), με την οποία έχουν μια κόρη στην εφηβεία, την Αναστασία (Αιμιλία Βασιλακάκη). Μια μέρα ο Κώστας εξαφανίζεται και η οικογένεια του αναζητούν τα ίχνη του. Ωστόσο, ο Κώστας έχει ταξιδέψει στο Άμστερνταμ όπου έχει προβεί σε επέμβαση επαναπροσδιορισμού φύλου έχοντας πλέον νέα ταυτότητα ως Λιλίκα Γεωργίου (Καίτη Κωνσταντίνου). Η Λιλίκα συναντάει τυχαία τη Ρένα, με την οποία τελικά γίνονται κολλητές φίλες χωρίς ωστόσο να της αποκαλύψει τη πραγματική της ταυτότητα. Οι μόνοι που αρχικά γνωρίζουν για την επέμβαση και τη πραγματική ταυτότητα της Λιλίκας είναι ο κολλητός φίλος της, Πέτρος (Νίκος Σταυρακούδης), άνεργος ηθοποιός, και η αδερφή της, Αγγέλα (Σάρα Γανωτή). Η Λιλίκα μπαίνει για τα καλά στο παλιό της σπίτι και τη παλιά της ζωή προσπαθώντας να αποκαλύψει στους ανθρώπους που αγαπά για την αλλαγή στη ζωή της. Μαρίνα Καμπριγιάννη (Make-up / Hair stylist) Αλέξης Φούκος (Styling) Ευαγγελία Τζανέτου (Βοηθός σκηνοθέτη) Σταμάτης Γιατράκος (Μουσική επιμέλεια) Σπύρος Καρύδης (Μοντάζ) Γιάννης Μακρίδης (Μιξάζ) Γιώργος Ασημακόπουλος (Σκηνογράφος) Τάκης Τσάκωνας (Διεύθυνση φωτογραφίας) Ντίνα Κάσσου (Επιμέλεια σεναρίου) Σάρα Γανωτή (Σεναριογράφος) Νίκος Σταυρακούδης (Σεναριογράφος) Studio ATA (Εκτέλεση παραγωγής) Πηνελόπη Κροντηροπούλου (Σκηνοθεσία) Τα πρώτα 4 επεισόδια προβάλλονταν κάθε Πέμπτη στις 21:00, ενώ τα υπόλοιπα κάθε Δευτέρα στις 21:00. Τα τελευταία 2 επεισόδια προβλήθηκαν μαζί το Σάββατο 9 Μαρτίου 2002. «Κάπου σε ξέρω» στο www.retrodb.gr Κάπου σε ξέρω στην IMDb
Λικίνιος Βαλεριανός (αδελφός του Γαλλιηνού)

Ο Λικίνιος Βαλεριανός ο Νεότερος, λατιν.: Licinius Valerianus Minor (απεβ. το 268) από το γένος των Λικινίων, ήταν γιος του Ρωμαίου Αυτοκράτορα Βαλεριανού και της δεύτερης συζύγου του Κορνηλίας Γαλλονίας, και ετεροθαλής αδελφός του Αυτοκράτορα Γαλλιηνού.

 Σε ένα υπατικό έτος (nundinium) κάπου μεταξύ 253 και 264 έγινε ύπατος και διορίστηκε αντικαταστάτης ύπατος το 265 Απεβίωσε στον απόηχο της δολοφονίας τού αδελφού του το φθινόπωρο του 268 και τού ανιψιού του Π. Λικίνιου Ε. Μαρινιανού, σε μία εκκαθάριση κατά των οπαδών του Γαλλιηνού. Ο Ιωάννης Ζωναράς αναφέρει, ότι σκοτώθηκε στη Ρώμη, ενώ ο Ευτρόπιος και η Ιστορία των Αυγούστων (Historia Augusta) αναφέρουν, ότι δολοφονήθηκε στο Mεδιόλανον.
Ευάγγελος Βενέτης

Ο Δρ. Ευάγγελος Βενέτης (Αθήνα, 1977) είναι ειδικός σε θέματα Ισλάμ και Μέσης Ανατολής, ιστορικός, διδάσκων πανεπιστημίου, πολιτιστικός διαμεσολαβητής στο προσφυγικό και πολιτικός αναλυτής. Έχει συγγράψει πολλά βιβλία και άρθρα για διάφορα θέματα, όπως την ιστορία του Ελληνισμού στο σύγχρονο Ιράν, την περσική λογοτεχνία, τον Μέγα Αλέξανδρο, την ισλαμική πολιτική και θρησκεία, την ελληνο-περσική γλωσσολογία και τον γεωπολιτικό ρόλο της Τουρκίας και του Ιράν. Είναι πολιτικός αναλυτής σε ελληνικά και διεθνή τηλεοπτικά μέσα όπου τακτικά παραχωρεί συνεντεύξεις. Είναι επίσης αρθρογράφος σε διάφορα ΜΜΕ, όπως το ERTnews, Newsbeast, HuffPost, CNNgr, Duran, κ.α.

 Σπούδασε ιστορία (1999) και έκανε το μεταπτυχιακό του στον ίδιο κλάδο στο Πανεπιστήμιο Ιωαννίνων (2001). Έλαβε το διδακτορικό του στις Ισλαμικές και Μεσανατολικές σπουδές από το Πανεπιστήμιο του Εδιμβούργου, Ηνωμένο Βασίλειο (2006) υπό την εποπτεία της Κάρολ Χίλενμπραντ. Ερευνητής στις ισλαμικές και μεσανατολικές σπουδές στη Σχολή Αραβικών, Περσικών και Τουρκικών στο Πανεπιστήμιο του Λέιντεν της Ολλανδίας (2002-2006). Έχει επίσης εργαστεί ως Πολιτιστικός Διαμεσολαβητής στις προσφυγικό σε κρατικές δομές προσφύγων στην Ελλάδα κι ως ερευνητής σε διάφορα ερευνητικά κέντρα γεωπολιτικής, όπως το Ελληνικό Ίδρυμα Ευρωπαϊκής και Εξωτερικής Πολιτικής (ΕΛΙΑΜΕΠ) και το Κέντρο Ανατολικών Σπουδών του Παντείου Πανεπιστημίου Κοινωνικών και Πολιτικών Επιστημών. Στις ελληνικές αυτοδιοικητικές εκλογές του 2023 ο Ευάγγελος Βενέτης είναι υποψήφιος περιφερειακός σύμβουλος Ηπείρου στην ΠΕ Ιωαννίνων με το «Κοινό των Ηπειρωτών» του Γιάννη Στέφου. Ισλάμ: Θρησκεία και Πολιτική (υπό έκδοση). Προς λύση ο Γόρδιος Δεσμός του Καραμπάχ (Αθήνα, 2021). The Persian Alexander (London, IB Tauris, 2018). Μετάφραση του Dr. Saleh Jallad's, Η παιδαγωγική της ηγεσίας των Αράβων (Αθήνα, 2017). Το Πρώτο Ελληνο-περσικό και Περσο-ελληνικό λεξικό (Αθήνα, 2016). Greeks in Modern Iran (Poreia Publications, Αθήνα: 2015). Μίνως Ζομπανάκης, Τραπεζίτης Χωρίς Σύνορα (Αθήνα, 2013).
Σαρλ Σιπιέ

Ο Σαρλ Σιπιέ (γαλ. Charles Chipiez, 1835–1901) υπήρξε σημαντικός Γάλλος αρχιτέκτονας, αιγυπτιολόγος, ιρανολόγος και ιστορικός της αρχιτεκτονικής των αρχαίων χρόνων. Διετέλεσε καθηγητής στην École Spéciale d'Architecture στο Παρίσι και συνετέλεσε στην ανέγερση του κτιρίου της "École Nationale Professionnelle d'Armentières" το 1887.

 Μαζί με τον Ζωρζ Περρό έγραψε μια από τις λεπτομερέστατες περιγραφές των αρχιτεκτονικών επιτευγμάτων των λαών της αρχαιότητας της Αιγύπτου, Ελλάδας, Ιράν, Λυδία, Λυκία και Ασσυρία. Μερικά από τα σημαντικότερα έργα του είναι: History of art in primitive Greece: Mycenian art το 1894 A history of art in Phoenicia and its dependencies το 1885 History of art in Persia το 1892 A history of art in ancient Egypt το 1883 A history of art in Chaldaea & Assyria το 1884 History of art in Phrygia, Lydia, Caria, and Lycia το 1892 History of art in Sardinia, Judæa, Syria, and Asia Minor το 1890
Κατάλογος αστέρων της Πρύμνας

Ο παρών κατάλογος αστέρων της Πρύμνας παραθέτει τους σημαντικότερους αστέρες στον αστερισμό Πρύμνα κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

 ESA (1997). «The Hipparcos and Tycho Catalogues». Ανακτήθηκε στις 26 Δεκεμβρίου 2006. Kostjuk, N. D. (2002). «HD-DM-GC-HR-HIP-Bayer-Flamsteed Cross Index». Ανακτήθηκε στις 26 Δεκεμβρίου 2006. Roman, N. G. (1987). «Identification of a Constellation from a Position». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Δεκεμβρίου 2006. Gould, B. A. «Uranometria Argentina». Reprinted and updated by Pilcher, F. Αρχειοθετήθηκε από το πρωτότυπο στις 27 Φεβρουαρίου 2012. Ανακτήθηκε στις 16 Ιουλίου 2010. Baily, Francis (1845). «The Catalogue of Stars of the British Association for the Advancement of Science». The Catalogue of Stars of the British Association for the Advancement of Science; Containing the Mean Right Ascensions and North Polar Distances of Eight Thousand Three Hundred and Seventy-Seven Fixed Stars. Bibcode: 1845tcot.book.....B. https://archive.org/details/catalogueofstars00britrich. Coelum australe stelliferum ... H L Guerin & L F Delatour. 1763. σελίδες 7–.
Άγιος Νικόλαος Κρανιδίου Αργολίδας

Ο Άγιος Νικόλαος είναι οικισμός της δημοτικής κοινότητας και δημοτικής ενότητας (τέως δήμου) Κρανιδίου, του δήμου Ερμιονίδας, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην Ερμιονίδος του νομού Αργολίδος, στο γεωγραφικό διαμέρισμα Πελοποννήσου.

 Ο Άγιος Νικόλαος είναι παραθαλάσσιος οικισμός στο νοτιοδυτικό τμήμα του νομού Αργολίδας. Βρίσκεται κοντά στο ακρωτήριο Κόρακας του Αργολικού κόλπου και στο τέλος του παραλιακού δρόμου που ξεκινάει δυτικά από το Πόρτο Χέλι, σε μέσο σταθμικό υψόμετρο 10. Ο οικισμός αναγνωρίστηκε το 1981 και προσαρτήθηκε στον δήμο Κρανιδίου του νομού Αργολίδος. Με το ΦΕΚ 87Α - 07/06/2010 ο οικισμός αποσπάστηκε από τον δήμο Κρανιδίου και προσαρτήθηκε στον δήμο Ερμιονίδας. Το εκκλησάκι του Αγίου Φανουρίου, κτίσμα του 1981 Η παραλία του οικισμού και η παραλία «Κορακιάς» στα δυτικά Η κατάφυτη χωμάτινη διαδρομή δυτικά του οικισμού προς το ακρωτήριο Κόρακας Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) eetaa.gr
Face Dances

Face Dances είναι ο τίτλος του ένατου άλμπουμ του βρετανικού ροκ συγκροτήματος The Who, το οποίο κυκλοφόρησε τον Μάρτιο του 1981 μέσω της δισκογραφικής εταιρείας "Polydor Records" στην Μεγάλη Βρετανία και της "Warner Bros." στις Ηνωμένες Πολιτείες. Ο δίσκος επανεκδόθηκε το 1997 από την "MCA Records" με τρία ακυκλοφόρητα και δύο ζωντανά ηχογραφημένα κομμάτια.Αυτός ήταν ο ένας από τους δύο δίσκους του συγκροτήματος με τον Κένι Τζόουνς στα τύμπανα, ο οποίος αντικατέστησε τον αποθανόντα Κιθ Μουν, το 1978. Το "Face Dances" σκαρφάλωσε στην δεύτερη θέση των βρετανικών τσαρτ και την τέταρτη θέση του Billboard και βραβεύθηκε ως πλατινένιο στις 18 Σεπτεμβρίου 1981. Το εξώφυλλο του άλμπουμ αποτελείται από πίνακες ζωγραφικής που απεικονίζουν τα τέσσερα μέλη του συγκροτήματος, έργα διάφορων βρετανών καλλιτεχνών, στους οποίους τα ανέθεσε ο Πίτερ Μπλέικ.

 1. You Better You Bet (Townshend) - 5:362. Don't Let Go the Coat (Townshend) - 3:443. Cache Cache (Townshend) - 3:574. The Quiet One (Entwistle) - 3:105. Did You Steal My Money (Townshend) - 4:116. How Can You Do It Alone (Townshend) - 5:267. Daily Records (Townshend) - 3:278. You (Entwistle) - 4:319. Another Tricky Day (Townshend) - 4:55 Face Dances (άλμπουμ)Ηνωμένο Βασίλειο (BPI Certification): Ασημένιος Ηνωμένες Πολιτείες (RIAA Certification): Πλατινένιος Το "Face Dances" ηχογραφήθηκε από τους εξής μουσικούς: Ρότζερ Ντάλτρι - φωνητικά, κρουστά Πιτ Τάουνσεντ - κιθάρα, συνθεσάιζερ, πιάνο, φωνητικά Τζον Εντουίστλ - μπάσο, χάλκινα, συνθεσάιζερ, φωνητικά Κένι Τζόουνς - τύμπανα, κρουστάΓκεστ συμμετοχέςΤζον Μπούντρικ - συνθεσάιζερ, πλήκτρα, φωνητικά Face Dances - The Who | Songs, Reviews, Credits, Awards | AllMusic The Who - Face Dances (album review ) | Sputnikmusic The Who Face Dances Album Review | Rolling Stone
Στίβος στην Ολυμπιάδα 1906

Στους Μεσοολυμπιακούς Αγώνες του 1906 που έγιναν στην Αθήνα τα αγωνίσματα στίβου διεξήχθησαν στο καλλιμάρμαρο Παναθηναϊκό Στάδιο, στο οποίο είχε διεξαχθεί και η Α΄ Ολυμπιάδα το 1896. Συνολικά έγιναν 21 αγωνίσματα. Τα μετάλλια μοιράστηκαν αθλητές από 12 χώρες.

 100 μ. Άρτσι Χαν Φέι Μόλτον Νάιτζελ Μπάρκερ 400 μ. Πολ Πίλγκριμ Γουίνταμ Χάλσγουελ Νάιτζελ Μπάρκερ 800 μ. Πολ Πίλγκριμ Τζέιμς Λαϊτμπόντι Γουίνταμ Χάλσγουελ 1500 μ. Τζέιμς Λαϊτμπόντι / Τζον Μακ Γκου Κρίστιαν Χέλστρομ Δρόμος 5 μιλίων Χένρι Κόρτνεϊ Χότρι Τζον Σβάνμπεργκ Έντουαρντ Νταλ Μαραθώνιος Γουίλιαμ Τζον Σέρινγκ Τζον Σβάνμπεργκ Γούιλιαμ Φρανκ 110 μ. με εμπόδια Ρ.Τζ. Λίβιτ Α.Χ. Χίλι Βίνσεντ Ντάνκερ 1500 μ. βάδην Τζορτζ Μπόνχαγκ Ντόναλντ Λίντεν Κωνσταντίνος Σπετσιώτης 3000 μ. βάδην Γκιόργκι Στάντικς Χέρμαν Μίλερ Γιώργος Σαριδάκης Άλμα εις ύψος / Κον Λίχι Λάγιος Γκέντσι Χέρμπερτ Κέρινγκαν Θεμιστοκλής Διακίδης Άλμα εις ύψος άνευ φοράς Ρέι Γιούρι Μάρτιν Σέρινταν Λεόν Ντιπόν Λόσον Ρόμπερτσον Δεν δόθηκε Άλμα εις μήκος Μίερ Πρινστάιν / Πίτερ Ο'Κόνορ Ρόμπερτ Στάγκλαντ Άλμα εις μήκος άνευ φοράς Ρέι Γιούρι Μάρτιν Σέρινταν Λόσον Ρόμπερτσον Άλμα επί κοντώ Φερνάρ Ζοντέρ Μπρούνο Σέντερστρεμ Έρνεστ Γκλόβερ Άλμα τριπλούν / Τίμοθι Άχιρν / Κον Λίχι Τόμας Κρόναν Σφαιροβολία Μάρτιν Σέρινταν Μίχαϊ Ντάβιντ Έρικ Λέμινγκ Λιθοβολία (6,4 κιλά) Νικόλαος Γεωργαντάς Μάρτιν Σέρινταν Μιχάλης Δώριζας Δισκοβολία Μάρτιν Σέρινταν Νικόλαος Γεωργαντάς Βέρνερ Γιάρβινεν Ελληνική δισκοβολία Βέρνερ Γιάρβινεν Νικόλαος Γεωργαντάς Ίστβαν Μούντιν Ακοντισμός Έρικ Λέμινγκ Κνουτ Λίντμπεργκ Μπρούνο Σέντερστρεμ Πένταθλο Χίαλμαρ Μελάντερ Ίστβαν Μούντιν Έρικ ΛέμινγκΤο πένταθλο στην Ολυμπιάδα 1906 θα μπορούσε να ονομαστεί και "ελληνικό πένταθλο", αφού περιλάμβανε τα αγωνίσματα: μήκος άνευ φοράς, ελληνική δισκοβολία, ακοντισμό, δρόμο 192 μέτρων και ελληνορωμαϊκή πάλη. Σημειώσεις Η διπλή σημαία: / δηλώνει τους Ιρλανδούς που αγωνίζονταν ως διακριτή ομάδα της Μεγάλης Βρετανίας, αφού η Ιρλανδία ήταν βρετανική κτήση. Απονεμήθηκαν 21 χρυσά μετάλλια, όσα και τα αγωνίσματα. Όμως, τα σύνολα των ασημένιων και χάλκινων μεταλλίων δεν είναι 21, διότι σε ορισμένα αγωνίσματα υπήρξαν ισοβαθμίες. Τοm McNab, "Ολυμπιακοί Αγώνες 1984", Bell. "Η Ιστορία των Ολυμπιακών Αγώνων", Εκδοτική Αθηνών. Πλήρης δημοσιογραφική κάλυψη: James Edward Sullivan (1862-1914), επιμ. (1906). The Olympic games at Athens, 1906 (στα Αγγλικά). Νέα Υόρκη: American Sports Publishing Company. Ανακτήθηκε στις 16 Σεπτεμβρίου 2009.
BBC Sport

Το BBC Sport είναι τμήμα του BBC North, θυγατρικής του BBC, το οποίο παρέχει κάλυψη και μετάδοση αθλητικών αγώνων για τις οπτικοακουστικές και διαδικτυακές υπηρεσίες του BBC. Το BBC κατέχει τα τηλεοπτικά και ραδιοφωνικά δικαιώματα εκπομπών, μεταδίδοντας πολλά αθλήματα του Ηνωμένου Βασιλείου ζωντανά με παράλληλο σχολιασμό διαφόρων εκπομπών του BBC Sport, όπως είναι το Match of the Day, το Test Match Special και το Ski Sunday. Τα αποτελέσματα, η ανάλυση και η κάλυψη προστίθενται επίσης στην ιστοσελίδα του BBC Sport και μέσω της διαδραστικής τηλεοπτικής υπηρεσίας BBC Red Button. Το πρώτο πρόγραμμα που μετέδωσε ήταν οι Θερινοί Ολυμπιακοί αγώνες του 1988.

 Ο σταθμός έχει τα τηλεοπτικά δικαιώματα από τις παρακάτω αθλητικές διοργανώσεις: Παγκόσμιο Κύπελλο Ποδοσφαίρου Ευρωπαϊκό Πρωτάθλημα ποδοσφαίρου Πρέμιερ Λιγκ Κομιούνιτι Σιλντ Κύπελλο Αγγλίας Scottish Professional Football League Πρωτάθλημα ποδοσφαίρου Βόρειας Ιρλανδίας Παγκόσμιο Κύπελλο Ποδοσφαίρου Γυναικών Ευρωπαϊκό πρωτάθλημα ποδοσφαίρου γυναικών NFL Σούπερ Μπόουλ Εθνική Αγγλίας Γουίμπλεντον Αυστραλιανό Όπεν Ντέιβις Καπ Πρωτάθλημα Όπεν γκολφ Πρωτάθλημα γκολφ PGA Τουρνουά Μάστερς Ράιντερ Καπ Ολυμπιακοί Αγώνες Αγώνες της Κοινοπολιτείας Ολυμπιακοί Αγώνες Νέων Παγκόσμιο Πρωτάθλημα Στίβου Ευρωπαϊκό Πρωτάθλημα Στίβου Ευρωπαϊκό Πρωτάθλημα Κλειστού Στίβου Σούπερ Λιγκ Εθνική Μεγάλης Βρετανίας Παγκόσμιο πρωτάθλημα αμερικανικού μπιλιάρδου Ευρωπαϊκό πρωτάθλημα κωπηλασίας Boat Race Παγκόσμιο πρωτάθλημα υγρού στίβου Χειμερινοί Ολυμπιακοί Αγώνες Παγκόσμιο πρωτάθλημα καλλιτεχνικού πατινάζ Κύπελλο Αμερικής Γαελική Αθλητική Ομοσπονδία Σύνθετοι κανόνες σίντι-χέρλινγκ Ο σταθμός έχει τα ραδιοφωνικά δικαιώματα από τις παρακάτω αθλητικές διοργανώσεις: Πρέμιερ Λιγκ Κύπελλο Αγγλίας Πρέμιερσιπ Σκωτίας Κύπελλο Σκωτίας ΟΥΕΦΑ Τσάμπιονς Λιγκ ΟΥΕΦΑ Γιουρόπα Λιγκ Σούπερ Μπόουλ Παγκόσμιο Κύπελλο Ράγκμπι 2015 Σουόνσι Σίτι Κάρντιφ Σίτι Ρέξαμ ΑΦΚ Ντέρι Σίτι ΦΚ Βρετανικά και Ιρλανδικά Λιοντάρια Northern Ireland Football League League of Ireland Setanta Sports Cup Γουίμπλεντον Αμερικανικό Όπεν Τουρνουά ντε Ρολάν Γκαρός Αυστραλιανό Όπεν Ντέιβις Καπ Πρωτάθλημα Όπεν γκολφ Αμερικανικό Όπεν γκολφ Τουρνουά Μάστερς Πρωτάθλημα γκολφ PGA Ράιντερ Καπ NHL Τσάμπιονς Χόκεϊ Λιγκ Παγκόσμιο πρωτάθλημα χόκεϊ επί πάγου ανδρών Φόρμουλα 1 Παγκόσμιο πρωτάθλημα μοτοσικλέτας Ολυμπιακοί Αγώνες Παραολυμπιακοί Αγώνες Παγκόσμιο Πρωτάθλημα Στίβου Ευρωπαϊκό Πρωτάθλημα Στίβου Σούπερ Λιγκ Παγκόσμιο πρωτάθλημα αμερικανικού μπιλιάρδου Boat Race Γύρος της Γαλλίας Γαελική Αθλητική Ομοσπονδία Επίσημη Ιστοσελίδα
Κύπελλο Κυπελλούχων Ευρώπης καλαθοσφαίρισης ανδρών 1977-78

Το Κύπελλο Κυπελλούχων ομάδων Ευρώπης καλαθοσφαίρισης ανδρών της περιόδου 1977-78 ήταν η δωδέκατη κατά σειρά διασυλλογική διοργάνωση αυτού του θεσμού. Στον Τελικό της, που διεξήχθη στο Μιλάνο, συναντήθηκαν η Γκαμπέτι Καντού, με τη Σινούντινε Μπολόνια, 5η διαφορετική ομάδα απ΄ την Ιταλία που θα έπαιζε σε Τελικό. Στα ημιτελικά είχαν φτάσει η γαλλική Καέν και η Μπαρτσελόνα.

 Στη διοργάνωση πήραν μέρος 22 ομάδες, τρεις λιγότερες από ότι την προηγούμενη περίοδο. Παίχθηκε μια προκριματική φάση και στη συνέχεια μια φάση των 14 (7 ζεύγη), ακολούθως δε ο προημιτελικός γύρος (όπου προστέθηκε η κάτοχος του τίτλου Καντού) δύο ομίλων των τεσσάρων ομάδων έκαστος. Από τη φάση αυτή πέρασαν οι δυο πρώτες ομάδες κάθε γκρουπ και οδηγήθηκαν με το σύστημα "χιαστί", στα ημιτελικά (διπλών συναντήσεων, με πλεονέκτημα έδρας στη ρεβάνς). Οι νικήτριες των δυο ημιτελικών αποτέλεσαν το ζευγάρι του (απλού) Τελικού αγώνα. Έγιναν επτά διπλές αναμετρήσεις που οδήγησαν εκτός της συνέχειας τις εκπροσώπους του Βελγίου (Μονσό), του Ισραήλ (Χαποέλ Τελ Αβίβ), της Τουρκίας (Μπεσίκτας Ιστάνμπουλ), της Αγγλίας (Κινγκς Μπρόμλεϊ), της Αυστρίας (Βιένα Μίλντε Σόρτε), της Γερμανίας ( Γκίσεν MTV 1846) και του Λουξεμβούργου (Σπάρτα Μπερτράνζ). Εδώ, το παιχνίδι έχασαν ακόμη επτά σύλλογοι: Η ελβετική Λουγκάνο Βακάλλο , η βουλγαρική Σπαρτάκ Λέφσκι Σόφιας , η ουγγρική MAFC , η αλβανική, Παρτιζάνι Τιράνων , ο Ολυμπιακός Πειραιώς, η πολωνική Βίσλα Κράκοβ και η Σλάβια Πράγας. Την πόρτα της εξόδου από τη διοργάνωση "είδαν" η ολλανδική Ντεν Μπος EBBC, η σουηδική Σεντερτέλιε Κινγκς, η Στεάουα Βουκουρεστίου και η τότε Γιουγκοσλαβική Κβάρνερ Ριέκα/Ιστραβίνο. Η Καντού του κόουτς Αρνάλντo Ταουριζάνο επικράτησε, στον πρώτο ιταλικό "εμφύλιο" σε tελικό έπειτα από συναρπαστικό αγώνα, με ένα μόλις καλάθι της αντιπάλου της Μπολόνια (84-82).Για τους νικητές (που τότε έφθαναν στη δεύτερη σερί κατάκτηση του τρόπαιου) είχαν αγωνισθεί ως νέα πρόσωπα οι Αντονέλο Ρίβα, Τζεργκάτι, Ινοτσεντίν και Μπάρνια. Η ηττημένη (του Νταν Πίτερσον) χρησιμοποίησε, μεταξύ άλλων, τους αμερικανούς Ρόουτς και Ντρίσκολ και τους Βιλάλτα, Μποναμίκο, Μπερτολότι, Γκοβόνι κ.α. Ρώσικη Βικιπαίδεια BASKETPEDYA-Historical Basketball Database "100 χρόνια μπάσκετ 1891-1991". Περιοδικό "Τρίποντο" (αναδρομές και αφιερώματα στο θεσμό). Αθλητικές εφημερίδες της εποχής.
Άγιος Μαρτίνος Κέρκυρας

Ο Άγιος Μαρτίνος είναι χωριό της Κέρκυρας. Διοικητικά ανήκει στον δήμο Βόρειας Κέρκυρας της περιφέρειας Ιονίων Νήσων και σύμφωνα με την απογραφή του 2011, ο πληθυσμός του ανέρχεται στους 115 κατοίκους.

 Βρίσκεται στο βόρειο τμήμα της Κέρκυρας και είναι κτισμένος σε υψόμετρο 160 μέτρων. Αναγνωρίστηκε επίσημα ως οικισμός το 1940 και στην απογραφή του ιδίου έτους είχε πληθυσμό 31 κατοίκων. Διοικητικά υπήχθη αρχικά στην επαρχία Κερκύρας μέχρι και το 1997 που καταργήθηκαν οι επαρχίες. Έως το 1989 ήταν χωριό της κοινότητας Λαυκίου, ενώ από το 1989 μέχρι το 2010 ανήκε στον δήμο Θιναλίου. Έπειτα περιήλθε στον δήμο Κέρκυρας και από το 2019 ανήκει στον νεοσύστατο δήμο Βόρειας Κέρκυρας.
Διαμαντής Κάντζας

Ο Διαμαντής Κάντζας, Έλληνας εφημεριδοπώλης με καταγωγή από τη Δημητσάνα, υπήρξε πρωταθλητής στίβου που κυριάρχησε στους δρόμους ημιαντοχής, αντοχής και στον μαραθώνιο από το 1905 ως το 1924 κατακτώντας 12 ατομικές νίκες στο Πανελλήνιο πρωτάθλημα στίβου ανδρών. Επίσης, αναδείχθηκε νικητής στους Παναιγύπτιους και στους Πανιώνιους αγώνες και κατέρριψε το πανελλήνιο ρεκόρ των 800μ. Ήταν κάτοικος Πειραιά και ανήκε στον Πειραϊκό Σύνδεσμο. Το ρεκόρ της νίκης του στο πανελλήνιο πρωτάθλημα μαραθωνίου του 1924 με 3 ώρες 05.47.4 καταγράφηκε ως πρώτο πανελλήνιο ρεκόρ, από τότε που οριοθετήθηκε το ακριβές μήκος της κλασικής διαδρομής. Πέθανε σε ηλικία 83 ετών, στις 12 Φεβρουαρίου 1964 στον Πειραιά και ετάφη στο νεκροταφείο της Ανάστασης.

 Πανελλήνιο πρωτάθλημαΠρωταθλητής 13 φορές (12 σε ατομικά αγωνίσματα και μία σε σκυταλοδρομία): 800μ (4): 1909, 1910, 1911, 1912. 1500μ (6): 1909, 1910, 1911, 1912, 1919, 1920. 5000μ (1): 1914. Μαραθώνιος (1): 1924. Σκυταλοδρομία (1): 1911 (με την ομάδα του Πειραϊκού). Δευτεραθλητής 400μ: 1912. 800μ: 1907, 1908. 20.000μ (ημιμαραθώνιος): 1905. Μαραθώνιος: 1906, 1909, 1926. Σκυταλοδρομία 1428μ: 1910 (με την ομάδα του Πειραϊκού). Τριταθλητής 5 μίλια: 1909. Πανιώνιοι Αγώνες (νικητής):800μ: 1909 1500μ: 1909Παναιγύπτιοι Αγώνες:800μ (νικητής): 1910, 1912 1500μ (2ος): 1912 Μαραθώνιος (3ος): 1912Πανελλήνια ρεκόρ:800μ: 2.07.2 (1909), 2.06.2 (1911) Μαραθώνιος (κλασικής διαδρομής): 3 ώρες 05.47.4 (4 Μαΐου 1924) "Η ιστορία των Πανελληνίων Αγώνων", Αθλητική Ηχώ, 16/6/1949. "Η ιστορία των Πανελληνίων Αγώνων", Αθλητική Ηχώ, 18/6/1949. "Η ιστορία των Πανελληνίων Αγώνων", Αθλητική Ηχώ, 20/6/1949. "Η ιστορία των Πανελληνίων Αγώνων", Αθλητική Ηχώ, 23/6/1949. Ηρ. Αθανασόπουλος, "Μαραθώνιος & Μαραθώνας", 2010.
Ουεσλέι Λωτοά

Ο Ουεσλέι Λωτοά, γεννημένος στις 25 Αυγούστου 1987 στο Επερναί, είναι Γάλλος ποδοσφαιριστής με καταγωγή από την Ουαλίς και Φουτουνά. Αγωνίζεται στην θέση του αμυντικού για λογαριασμό της ΦΚ Λοριάν.

 Προερχόμενος από τις ακαδημίες της ΡΚ Επερναί, ομάδα της γενέτειράς του, αγωνίστηκε μαζί της για διάστημα τριών ετών στο CFA. Με το πέρας της σεζόν 2007-2008, μετά τον υποβιβασμό της Επερναί, μεταγράφηκε στην ΑΦΚ Κομπιένι. Έχοντας μάθει να αγωνίζεται στην θέση του αμυντικού μέσου, επανατοποθετήθηκε στην θέση του κεντρικού αμυντικού από τον προπονητή του και αναδείχτηκε στη διάρκεια της σεζόν 2009-2010, παρά την απογοητευτική πορεία της ομάδας του. Παρακολουθούμενος από την ΛΟΣΚ η οποία τον θεωρούσε ως τον "νέο Ραμί" και από την ΑΣ Σαιντ-Ετιέν, αποφάσισε τελικώς να υπογράψει στην ομάδα της Λιγκ 2, Σεντάν προκειμένου να έχει μεγαλύτερο χρόνο παιχνιδιού. Έλαβε τον αριθμό 25 στη φανέλα του, τον οποίο είχε αφήσει ελεύθερο ο Αρτύρ Σορέν. Εκμεταλλευόμενος την αποχώρηση του Πωλ Μπαΐς από την ομάδα ώστε να λάβει περισσότερο αγωνιστικό χρόνο, κατάφερε σε σύντομο διάστημα να αποκτήσει θέση βασικού στον σύλλογο των Αρδέννων. Ο ανταγωνισμός με τον Χαμπίμπ Μπελαΐντ, ο οποίος είχε παραχωρηθεί ως δανεικός κατά τις τελευταίες ώρες της μεταγραφικής περιόδου, δεν επέφερε καμία αλλαγή στην κατάσταση αυτή καθώς ύστερα από ορισμένες αναμετρήσεις στο αριστερό άκρο της άμυνας, επέστρεψε εκ νέου στο κέντρο της άμυνας δίπλα στον δεύτερο αρχηγό της ομάδας, Ισμαέλ Τραορέ. Η σεζόν του ήταν ιδιαιτέρως επιτυχημένη, ενώ ψηφίστηκε μεταξύ των αποκαλύψεων της σεζόν στην Λιγκ 2. Στις 31 Ιανουαρίου 2012, πήρε μεταγραφή για την ΦΚ Λοριάν. Συμμετείχε στην πρώτη του αναμέτρηση για την Λιγκ 1, στις 11 Φεβρουαρίου 2012, απέναντι στην ΑΖ Οσέρ, αγωνιζόμενος ως βασικός. Ο Ουεσλέι Λωτοά κατάγεται από το Επερναί της Καμπανίας, όμως κληρονόμησε την καταγωγή από τη Νέα Καληδονία μέσω της οικογένειάς του. Έχοντας την δυνατότητα να κληθεί στην Εθνική Νέας Καληδονίας, κλήθηκε στην λίστα των συνολικά 50 παικτών που είχαν προεπιλεγεί για να λάβουν μέρος στα προκριματικά του Παγκοσμίου Κυπέλλου του 2014, όμως αρνήθηκε λόγω των αγωνιστικών υποχρεώσεων που είχε με την ομάδα του. Η Ποδοσφαιρική Ομοσπονδία της Νέας Καληδονίας, ωστόσο, τον περιμένει να συμμετάσχει να αγωνιστεί με την Νέα Καληδονία στο εγγύς μέλλον. Wesley Lautoa :: All For Football .net
Φρούριο Μπόιεν

Το Φρούριο Μπόιεν (γερμανικά: Feste Boyen, πολωνικά: Twierdza Boyen) είναι πρώην πρωσικό φρούριο που βρίσκεται στο δυτικό τμήμα του Γκιζίτσκο, στο Βοεβοδάτο Βαρμίας-Μαζουρίας στη βορειοανατολική Πολωνία. Βρίσκεται σε ένα στενό ισθμό ανάμεσα σε δύο μεγάλες λίμνες της περιοχής λιμνών στη Μαζουρία, την Κισάινο και τη Νιεγκότσιν.

 Το Φρούριο Μπόιεν, που πήρε το όνομά του από τον Πρώσο Υπουργό Πολέμου Χέρμαν φον Μπόιεν, χτίστηκε μεταξύ 1844 και 1856 (ή 1843 και 1855 σύμφωνα με ορισμένες πηγές) με εντολή του Βασιλιά Φρειδερίκου Γουλιέλμου Δ΄ της Πρωσίας, με εργατικό δυναμικό περίπου 3.000 στρατιωτών.Κατά τη διάρκεια του Α΄ Παγκοσμίου Πολέμου, το φρούριο υποστήριξε τα γερμανικά στρατεύματα κατά τη διάρκεια της κοντινής Μάχης του Τάνενμπεργκ το καλοκαίρι του 1914 με το πυροβολικό μεγάλου βεληνεκούς του και με τη φρουρά του να εμπλέκεται σε προσποιητές επιχειρήσεις. Κατά τη διάρκεια του Β΄ Παγκοσμίου Πολέμου, το φρούριο δεν συμμετείχε σε στρατιωτικές επιχειρήσεις. Ήταν ένας χώρος για ένα νοσοκομείο πεδίου και έδρα της γερμανικής στρατιωτικής υπηρεσίας πληροφοριών (Fremde Heere Ost) υπό τον Ράινχαρντ Γκέλεν το 1942-1945. Το εγκατέλειψαν οι Γερμανοί χωρίς μάχη το 1944. Μετά τον πόλεμο, το φρούριο διοικείται από τον Πολωνικό Στρατό. Το 1975, ανακηρύχθηκε μνημείο και άνοιξε ως τουριστικό αξιοθέατο με ένα μικρό μουσείο στους χώρους του. Γιούργκεν Τόρβαλντ: Ψευδαίσθηση - Σοβιετικοί στρατιώτες στον στρατό του Χίτλερ, OWN Βαρσοβία - Κρακοβία το 1994 (καταγωγή Γερ. 1974),(ISBN 978-83-01-11579-1) Μπόγκνταν Βασιλένκο: Μάμρι και η γύρω περιοχή. Οδηγός, Κέντσιν το 1996, (ISBN 83-905491-0-7) Επίσημη αρχική σελίδα (αγγλική έκδοση)
Κιμ Κίλσεν

Ο Κίμ Κίλσεν (Kim Kielsen, 30 Νοεμβρίου 1966-) είναι Γροιλανδός πολιτικός. Υπηρέτησε ως πρωθυπουργός της Γροιλανδίας από τις 30 Σεπτεμβρίου 2014 ως τις 23 Απριλίου 2021.

 Αρχικά ήταν ναυτικός και εκπαιδευμένος στην αστυνομία, κατήλθε στην πολιτική το 2005, όταν εξελέγη στο κοινοβούλιο της Γροιλανδίας με το Σιουμούτ. Ανέλαβε υπηρεσιακά την πρωθυπουργία όταν η Αλέκα Χάμοντ παραιτήθηκε στις 30 Σεπτεμβρίου του 2014 από το ανώτατο αξίωμα καθώς και από πρόεδρος του Σιουμούτ. Ο Κίμ Κίλσεν ανέλαβε επίσης αυτή την θέση όταν στις εσωκομματικές εκλογές ήρθε πρώτος με 44 από τις 65 ψήφους. Στην κυβέρνηση της Αλέκα ​​Χάμοντ ήταν υπουργός Στέγασης και Περιβάλλοντος. Εξελέγη πρωθυπουργός στις 12 Δεκεμβρίου 2014, λίγο μετά τη διεξαγωγή των πρόωρων εκλογών. Το κόμμα του μαζί με το Atassut και το Demokraatit σχημάτισαν νέα κυβέρνηση συνασπισμού τον Δεκέμβριο του 2014. Ο Κίλσεν επανεξελέγη πρωθυπουργός έπειτα από τη νίκη του κόμματός του στις εκλογές του 2018 αν και έχασε δύο έδρες σε σύγκριση με τις προηγούμενες εκλογές (συνολικά 9 έδρες επί συνόλου 31 στο κοινοβούλιο). Στις 29 Νοεμβρίου 2020 ο Κίλσεν απέτυχε να επανεκλεγεί στην ηγεσία του κόμματος Σιουμούτ και νέος αρχηγός του έγινε ο Έρικ Γένσεν.
Expedition 15

Η Expedition 15 ήταν η κατά σειρά 15η αποστολή στον διεθνή διαστημικό σταθμό (ISS). Συμμετείχε τετραμελές πλήρωμα, αν και κατά διάρκεια της αποστολής μόνο τρία ήταν διαρκώς στον σταθμό.

 Η ιπτάμενη μηχανικός Sunita Williams ήταν το πρώτο μέλος του πληρώματος της αποστολής που έφτασε στον σταθμό. Είχε συμμετάσχει στην 14η αποστολή, και παρέμεινε έως ότου ο Fyodor Yurchikhin ανέλαβε καθήκοντα κυβερνήτη του σταθμού στην 15η αποστολή. Η Ουίλιαμς είχε φθάσει στο σταθμό στη διαστημική πτήση STS-116 του διαστημικό Λεωφορείο διαστημικού λεωφορείου Ντισκάβερι στις 11 Δεκεμβρίου 2006. Οι ρώσοι συνάδελφοί της, οι κοσμοναύτες Kotov και Yurchikhin έφθασαν στον σταθμό με την πτήση του Soyuz TMA-10 στις 9 Απριλίου 2007. Η Ουίλιαμς έφυγε από τον σταθμό στις 26 Απριλίου 2007 και επέστρεφε στη γη με την πτήσην STS-117 του διαστημικού λεωφορείου Ατλαντίς, αντί για την αρχικά προγραμματισμένη πτήση STS-118.Η Ουίλιαμς αντικαταστάθηκε από τον συνάδελφό της τον αστροναύτη Clayton Anderson, που έφθασε στο σταθμό με το Ατλαντίς, και ελλιμένισε στις 10 Ιουνίου 2007. Η αποστολή 15 τελείωσε επίσημα με την άφιξη της Peggy Whitson, Κυβερνίτηδας της 16ης αποστολής με την πτήση του Soyuz TMA-11, και ανέλαβε καθήκοντα στον σταθμό στις 19 Οκτωβρίου 2007. Στις 21 Οκτωβρίου 2007, και αφού αποκόπηκε η κάψουλα Soyuz TMA-10, έλεγχος αποστολής της Μόσχας ανέφερε ότι το Soyuz είχε εισαχθεί σε μια βαλλιστική τροχιά, που οδήγησε σε μια προσγείωση που ήταν 340 χλμ. κοντά στο προγραμματισμένο σημείο προσγείωσης στο Καζακστάν.Η προσγείωση έγινε χωρίς προβλήματα, και στις 10:55 UTC, όλα τα μέλη του πληρώματος βγήκαν από την κάψουλα, που στην συνέχεια ασφαλίστηκε. Προσγείωση με βαλλιστική τροχιά είχε πραγματοποιήσει στο παρελθόν και η πτήση Soyuz TMA-1 της 6ης αποστολής. EVA 1: 30 Μαΐου 2007 - Yurchikhin/Kotov, 5 ώρες, 25'. EVA 2: 6 Ιουνίου 2007 - Yurchikhin/Kotov, 5 ώρες, 37'. «NASA - International Space Station Expedition 15». NASA. Αρχειοθετήθηκε από το πρωτότυπο στις 4 Μαΐου 2012. Ανακτήθηκε στις 1 Νοεμβρίου 2007. «ISS: Expedition 15». SPACEFACTS. 04/04/07: Soyuz Assembly Complete: Expedition 15 to Launch on April 7. Η ιστοσελίδα περιέχει όλα τα δελτία ειδήσεως του ISS από το 2003.
Live in London

Live in London είναι ο τίτλος του διπλού, ζωντανά ηχογραφημένου δίσκου του χέβι μέταλ συγκροτήματος Judas Priest, ο οποίος κυκλοφόρησε σε μορφή CD και DVD τoν Απρίλιο του 2003 μέσω της "SPV / Steamhammer". Η ηχογράφηση και βιντεοσκόπηση του δίσκου έγινε στο "Brixton Academy" του Λονδίνου στις 19 Δεκεμβρίου 2001, κατά την περιοδεία για την προώθηση του άλμπουμ "Demolition". Αυτή ήταν η τελευταία κυκλοφορία του συγκροτήματος με τον Τιμ Όουενς στα φωνητικά, αφού λίγο αργότερα επέστρεψε στους Judas Priest ο Ρομπ Χάλφορντ.

 CD 1 1. Metal Gods (Halford, Tipton, Downing) - 4:37 2. Heading Out to the Highway (Halford, Tipton, Downing) - 4:13 3. Grinder (Halford, Tipton, Downing) - 4:04 4. A Touch of Evil (Halford, Tipton, Downing, Tsangarides) - 5:58 5. Blood Stained (Tipton, Downing) - 5:11 6. Victim of Changes (Halford, Tipton, Downing, Atkins) - 10:08 7. The Sentinel (Halford, Tipton, Downing) - 5:31 8. One on One (Tipton, Downing) - 6:05 9. Running Wild (Tipton) - 3:19 10. The Ripper (Tipton) - 3:31 11. Diamonds & Rust (Baez) - 4:13 12. Feed On Me (Tipton) - 5:25 13. The Green Manalishi (Green) - 4:51 CD 2 1. Beyond the Realms of Death (Halford, Binks) - 7:15 2. Burn in Hell (Tipton, Downing) - 5:22 3. Hell is Home (Tipton, Downing) - 5:47 4. Breaking the Law (Halford, Tipton, Downing) - 2:47 5. Desert Plains (Halford, Tipton, Downing) - 4:25 6. You've Got Another Thing Comin' (Halford, Tipton, Downing) - 5:20 7. Turbo Lover (Halford, Tipton, Downing) - 5:39 8. Painkiller (Halford, Tipton, Downing) - 7:17 9. The Hellion (Halford, Tipton, Downing) - 0:36 10. Electric Eye (Halford, Tipton, Downing) - 3:35 11. United (Halford, Tipton, Downing) - 2:55 12. Living After Midnight (Halford, Tipton, Downing) - 5:13 13. Hell Bent for Leather (Tipton) - 5:47 Live in London (άλμπουμ) Επίσημη κυκλοφορία: 8 Απριλίου 2003 Η σύνθεση του συγκροτήματος κατά την ηχογράφηση του "Live in London" είχε την εξής μορφή:Τιμ Όουενς - φωνητικάΓκλεν Τίπτον - κιθάραΚ.Κ. Ντάουνινγκ - κιθάραΊαν Χιλ - μπάσοΣκοτ Τράβις - τύμπανα Allmusic review Encyclopaedia Metallum review Sputnik Music review Γερμανικά τσαρτ
Δεκανέας

Στον Ελληνικό Στρατό Ξηράς, ', ο οποίος είναι ταυτόχρονα και ο κατώτατος Υπαξιωματικός (OR-4). Είναι ανώτερος του Υποδεκανέα / Στρατιώτη και κατώτερος του Λοχία. Ο αντίστοιχος βαθμός στους αγγλόφωνους στρατούς καλείται Corporal (Kόρποραλ).

 Η λέξη Δεκανέας προέρχεται από τη μακεδονική στρατιωτική ορολογία: δεκανός < δεκανία < δέκα (ραβδούχος, δορυφόρος). Παρομοίως, στους Ρωμαίους Δεκανέας ονομαζόταν ο υπαξιωματικός που διοικούσε 10 στρατιώτες. Ελλάδα: Ο Ελληνικός Στρατός διακρίνεται σε: Μόνιμους, που είναι μεταβατικά οι Δόκιμοι της Σχολής Μονίμων Υπαξιωματικών (ΣΜΥ), οι οποίοι αποφοιτούν με τον βαθμό του Λοχία ,καθώς και οι απόφοιτοι αξιωματικοί της Στρατιωτικής Σχολής Ευελπίδων (ΣΣΕ ) που χαρακτηρίζονται από τον βαθμό του Ανθυπολοχαγού .Έφεδρους, που είναι στρατεύσιμοι που υπηρετούν τη θητεία τουςΕπαγγελματίες Οπλίτες (ΕΠΟΠ)Οπλίτες Πενταετούς Υποχρέωσης (ΟΠΥ/ΕΠΥ).Οι αντίστοιχοι βαθμοί στο Ελληνικό Πολεμικό Ναυτικό είναι ο Δίοπος και στην Ελληνική Πολεμική Αεροπορία ο Υποσμηνίας. Κύπρος: Στην Εθνική Φρουρά διακρίνονται σε: Συμβασιούχους Οπλίτες (ΣΥΟΠ) Έφεδρους, οι οποίοι είναι στρατεύσιμοι που υπηρετούν την θητεία τους και κατόπιν στην εφεδρεία. Οι αντίστοιχοι βαθμοί στην Διοίκηση Ναυτικού είναι ο Δίοπος και στην Διοίκηση Αεροπορίας ο Υποσμηνίας. Υπάρχουν και καταστάσεις όπου ενδέχεται ένας Στρατιώτης να λάβει τον βαθμό του Δεκανέα προσωρινά: Ως Δεκανέας Αλλαγής. Συμβαίνει συχνά στα κέντρα εκπαίδευσης όπου παρατηρείται έλλειψη Δεκανέων. Ο Στρατιώτης λαμβάνει τον βαθμό για ένα 24ωρο, στο οποίο αναλαμβάνει τα καθήκοντα της αλλαγής των σκοπών. Ως Δεκανέας Υπηρεσίας Λόχου. Αυτό συνήθως συμβαίνει κατά την αρχική (βασική) εκπαίδευση. Από κάθε λόχο επιλέγεται ένας Στρατιώτης και λαμβάνει τον βαθμό μόνο για το χρονικό διάστημα της βασικής εκπαίδευσης. Τα διακριτικό (δεκανόσημο) του Δεκανέα Υπηρεσίας Λόχου είναι μία λωρίδα με τα αρχικά ΔΥΛ με κεφαλαία γράμματα, που τοποθετείται στο μανίκι της στολής υπηρεσίας-ασκήσεων. Βαθμοί και διακριτικά των υπαξιωματικών του Ελληνικού Στρατού Ξηράς Βαθμοί και διακριτικά των στρατών ξηράς των μελών του ΝΑΤΟ Βαθμοί και διακριτικά των αξιωματικών του στρατού ξηράς των μελών του ΝΑΤΟ Δίοπος Υποσμηνίας Λεξιλογική προέλευση των βαθμών των Ενόπλων Δυνάμεων
Wolt

Η Wolt είναι φινλανδική εταιρεία, γνωστή για την πλατφόρμα παράδοσης τροφίμων και εμπορευμάτων που λειτουργεί. Στις εφαρμογές της Wolt ή στον ιστότοπο, οι πελάτες μπορούν να παραγγείλουν τρόφιμα και είδη οικιακής χρήσης από εστιατόρια και καταστήματα που συνεργάζονται με την πλατφόρμα και είτε να παραλάβουν την παραγγελία τους στο κατάστημα είτε να την παραλάβουν από κάποιο συνεργάτη της πλατφόρμας. Η Wolt κατέχει και την σειρά παντοπωλείων Wolt Market. Η Wolt έχει την έδρα της στο Ελσίνκι.Τον Μάιο του 2022, η Wolt αποκτήθηκε από την αμερικανική εταιρεία τεχνολογίας DoorDash.

 Η Wolt ιδρύθηκε το 2014 από 6 άτομα, συμπεριλαμβανομένου του Μίκι Κούουσι, του πρώην διευθύνοντος συμβούλου της Slush και διευθύνοντος συμβούλου της Wolt. Ο Κούουσι είναι επίσης υπεύθυνος για τις επιχειρήσεις της DoorDash εκτός των ΗΠΑ από τον Μάιο του 2022, όταν η DoorDash απέκτησε την Wolt. Τον Μάιο του 2023, η Wolt δραστηριοποιείται σε 25 χώρες και περισσότερες από 300 πόλεις, συμπεριλαμβανομένων του Ελσίνκι, του Τόκιο, του Τελ Αβίβ και του Βερολίνου. Η Wolt έχει περισσότερους από 70.000 εμπορικούς συνεργάτες, 150.000 διανομείς και 20 εκατομμύρια εγγεγραμμένους πελάτες. Η Wolt απασχολεί πάνω από 7.000 υπαλλήλους στα γραφεία της σε 25 χώρες. Τον Νοέμβριο του 2021, ανακοινώθηκε ότι η Wolt θα αποκτηθεί από την DoorDash μέσω ανταλλαγής μετοχών, δίνοντας στους μετόχους της Wolt μερίδιο στην DoorDash για μια συμφωνία ύψους 8.1 δις δολαρίων. Στις 31 Μαΐου 2022 ολοκληρώθηκε η εξαγορά. Οι διανομείς της Wolt δεν εργάζονται για την εταιρεία (εκτός από τη Γερμανία), αλλά είναι αυτοαπασχολούμενοι και μπορούν να αποφασίσουν πότε, πού και πόσο θα εργάζονται. Ως αυτοαπασχολούμενοι, οι διανομείς πρέπει να πληρώνουν όλα τα παρεπόμενα έξοδα της εργασίας τους, όπως συνταξιοδοτικές εισφορές, κοινωνική ασφάλιση και έξοδα για εργαλεία, από τον μισθό που λαμβάνουν. Όλα τα έξοδα ασφάλισης, τροφοδότησης με καύσιμα και τα λοιπά βαρύνουν τον διανομέα συνεργάτη. Ως αυτοαπασχολούμενοι, οι διανομείς δεν λαμβάνουν άδειες μετ΄ αποδοχών. Σύμφωνα με τη Wolt, περίπου το ένα τρίτο των διανομέων της είναι πλήρους απασχόλησης. Περίπου το ένα τέταρτο των διανομέων της είναι φοιτητές. Υπάρχει ένα σημαντικό ποσοστό μεταναστών στο Ελσίνκι, για παράδειγμα.Το 2023 οι εργαζόμενοι της εταιρείας στην Ελλάδα ξεκίνησαν κινητοποιήσεις, με στόχο την διατήρηση της υπάρχουσας αμοιβής ανά παραγγελία, την σύναψη συμβάσεων αορίστου χρόνου απευθείας με την Wolt, πλήρη εργασιακά και ασφαλιστικά δικαιώματα για όσους εργάζονται με έμμεσο εργοδότη, μέτρα υγιεινής και ασφάλειας και δωρεάν παροχή του απαραίτητου εξοπλισμού για την ασφάλεια των εργαζομένων.
Παχεία Άμμος Λασιθίου

Η Παχεία Άμμος είναι παραθαλάσσιο χωριό και έδρα ομώνυμης Κοινότητος του Δήμου Ιεράπετρας, στην Περιφεριακή Ενότητα Λασιθίου. Βρίσκεται επί της οδού που συνδέει τον Άγιο Νικόλαο με τη Σητεία και την Ιεράπετρα, στα 19 χιλιόμετρα ανατολικά του Αγίου Νικολάου και στα 13 χιλιόμετρα βόρεια της Ιεράπετρας, στο μυχό του Κόλπου του Μιραμπέλλου. Εκεί εδρεύει το Ινστιτούτο Μελέτης Προϊστορικού Αιγαίου Ανατολικής Κρήτης, το οποίο πραγματοποιεί αρχαιολογικές έρευνες στην περιοχή. Σε μικρή απόσταση από τον οικισμό βρίσκεται ο αρχαιολογικός χώρος των Γουρνιών.

 Το τοπωνύμιο Παχειάμμος (Pacchianamo) αναφέρεται από τον Φραντσέσκο Μπαζιλικάτα το 1630, αλλά δεν υπήρχε οικισμός. Ο οικισμός δημιουργήθηκε τη δεύτερη δεκαετία του 20ού αιώνα, με την κατασκευή αποθηκών για εισαγωγές - εξαγωγές και ολιγάριθμων σπιτιών. Το πλοίο της γραμμής πραγματοποιούσε σύντομη στάση στη Παχειά Άμμο για να εξυπηρετήσει τη μικρή κίνηση. Ο Αμερικανός αρχαιολογός Richard Seager, ο οποίος πραγματοποίησε ανασκαφές στις νησίδες Ψείρα, Μόχλος και στη Βασιλική, έκτισε το σπίτι του στη Παχεία Άμμο το 1910. Η Παχεία Άμμος αναφέρεται για πρώτη φορά στις απογραφές το 1920, στην Κοινότητα Βασιλικής, και στη συνέχεια αναπτύχθηκε γρήγορα και έγινε έδρα της ομώνυμης Κοινότητας. και εξελίσσεται σε τουριστικό κέντρο, χάρις στη παραλία του.Πορεία πληθυσμού σύμφωνα με τις απογραφές: Εκτός από την έδρα της, η Κοινότητα Παχείας Άμμου περιλαμβάνει τα χωριά Βασιλική και Μοναστηράκι καθώς και τον οικισμό Ξηρόκαμπος. Η απογραφή του 2011 αναφέρει: Βασιλική, η (72) Μοναστηράκιον, το (16) Ξηρόκαμπος, ο (184) Παχεία Άμμος, η (574)Συνολικά η κοινότητα έχει 846 κατοίκους. Η Κοινότητα Παχείας Άμμου εκπροσωπείται από πενταμελές Συμβούλιο με επικεφαλής τον Πρόεδρο κ. Γεώργιο Ραπάνη. Η Κοινότητα Παχείας Άμμου εκτείνεται από τον κόλπο του Μιραμπέλλου μέχρι το Φαράγγι του Χα, εν συνεχεία προς τα νότια του Μοναστηρακίου, ύστερα προς τα όρη νοτιοδυτικά της Βασιλικής και εν τέλει μέχρι τα Γουρνιά. Η Κοινότητα συνορεύει (δεξιόστροφα από τα βόρεια) με τις Κοινότητες Καβουσίου, Κάτω Χωρίου και Ιεράπετρας (όλοι Επαρχίας και Δήμου Ιεράπετρας), αλλά και με την Κοινότητα Καλού Χωρίου της Επαρχίας Μιραμπέλλου και του Δήμου Αγίου Νικολάου. Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Παχείας Άμμου. Στην Παχεία Άμμο υπάρχει αγροτικό ιατρείο, πολιτιστικός σύλλογος, δημοτικό σχολείο και νηπιαγωγείο. Στο χωριό λειτουργούν και παντοπωλεία, αρτοζαχαροπλαστείο, καφενεία και ταβέρνες, όπως και ξενώνες. Η στάση λεωφορείων της Παχείας Άμμου εξυπηρετείται από γραμμές από/προς Σητεία, Άγιο Νικόλαο - Ηράκλειο και Ιεράπετρα. Μπροστά από το χωριό βρίσκεται η ομώνυμη παραλία, με παχεία άμμο και βότσαλο, η οποία είναι εκτεθειμένη στους ανέμους. Το δυτικό τμήμα της παραλίας, ωστόσο, προστατεύεται από το μώλο του μικρού λιμανιού που βρίσκεται εκεί, οπότε η θάλασσα είναι ήρεμη και καθαρή. Κεντρικός ναός του χωριού είναι ο Άγιος Νικόλαος. Κοντά στο Αλιευτικό Καταφύγιο του χωριού σε κομβικό σημείο βρίσκεται και ο ναός της Αγίας Φωτεινής της Σαμαρείτιδος.